**Maloplošné územia**

a) **CHRÁNENÝ AREÁL (CHA)** - územie (spravidla s výmerou do 1 000 ha)s trvalejším výskytom chránených druhov živočíchov, rastlín, nerastov a skamenelín, plochy slúžiace na prírodovedecké účely a kultúrno-výchovné účely a niektoré časti prírody dotvorené ľudskou činnosťou. Hospodárska činnosť čiastočne obmedzená. 3., 4., 5. stupeň ochrany.

V súčasnosti na Slovensku 174 CHA - pr. Sĺňava (Piešťany).

b) **PRÍRODNÁ REZERVÁCIA (PR)** - menšie územie (spravidla s výmerou do 1 000 ha), pôvodné alebo ľudskou činnosťou málo pozmenené biotopy, súčasť najvýznamnejšieho prírodného dedičstva štátu. Prísna ochrana - platí 4. alebo 5. stupeň ochrany.

V súčasnosti 383 PR: Rojkovské rašelinisko (Liptovský Mikuláš) a 219 NPR: pr. Belianske Tatry (Poprad).

c) **PRÍRODNÁ PAMIATKA (PP)** - bodové, líniové alebo iné maloplošné ekosystémy, ich zložky alebo prvky (spravidla s výmerou do 50 ha), ktoré majú vedecký, kultúrny, ekologický, estetický alebo krajinotvorný význam. 4., 5. stupeň ochrany.

V súčasnosti na území SR 69 NPP: jaskyňa Driny a 288 PP: Čertov žľab (Trnava).

*Jaskyne a prírodné vodopády sú považované za PP.*

JASKYŇA - človeku prístupný, prírodnými procesmi vytvorený dutý priestor v zemskej kôre, ktorého dĺžka alebo hĺbka presahuje 2m a rozmery povrchového otvoru sú menšie ako jeho dĺžka alebo hĺbka.

VODOPÁD - prírodný skalný útvar, cez ktorý vodný tok pôsobením prírodných síl bez zásahu človeka padá z výšky nad 3 metre alebo preteká súvislým alebo kaskádovitým skalným zárazom strmým viac ako 75◦ a voda v koryte pretrváva po celý rok.

d) **CHRÁNENÝ KRAJINNÝ PRVOK (CHKP)** - maloplošné územie s funkciou biocentra, biokoridoru alebo interakčného prvku. 2., 3., 4. stupeň ochrany. Na území Slovenska 1 - Vápenický potok.

e) **CHRÁNENÉ VTÁČIE ÚZEMIE (CHVÚ)** - biotop druhov vtákov európskeho významu a biotop sťahovavých vtákov. Zakázané vykonávať činnosti ohrozujúce objekt ochrany.

- zo zákona nie je vymedzený stupeň ochrany

f) **SÚKROMNÉ CHRÁNENÉ ÚZEMIE (SCHÚ)** - územie, ktoré spĺňa podmienky ustanovené zákonom o ochrane prírody a krajiny pre CHA, PR alebo PP.

- vlastník môže požiadať krajský úrad o vyhlásenie

Na území Slovenska dva: Rysia,Vlčia.